CELEX: 62018CN0271
Language: sl
Date: 2018-04-19 00:00:00
Title: Zadeva C-271/18 P: Pritožba, ki jo je Slovaška republika vložila 19. aprila 2018 zoper sodbo Splošnega sodišča (drugi senat) z dne 5. februarja 2018 v zadevi T-216/15, Dôvera zdravotná poisťovňa/Evropska komisija

201807060201993652018/C 259/292712018CJC25920180723SL01SLINFO_JUDICIAL20180419202121Zadeva C-271/18 P: Pritožba, ki jo je Slovaška republika vložila 19. aprila 2018 zoper sodbo Splošnega sodišča (drugi senat) z dne 5. februarja 2018 v zadevi T-216/15, Dôvera zdravotná poisťovňa/Evropska komisija
 ---documentbreak--- C2592018SL2010120180419SL0029201212Pritožba, ki jo je Slovaška republika vložila 19. aprila 2018 zoper sodbo Splošnega sodišča (drugi senat) z dne 5. februarja 2018 v zadevi T-216/15, Dôvera zdravotná poisťovňa/Evropska komisija
   (Zadeva C-271/18 P)2018/C 259/29Jezik postopka: angleščina
      Stranke
   
   
      Pritožnica: Slovaška republika (zastopnica: B. Ricziová)
   
      Druge stranke v postopku: Dôvera zdravotná poisťovňa a.s., Union zdravotná poisťovňa a.s., Evropska komisija
   
      Predlogi
   
   Pritožnica Sodišču predlaga, naj:
   
            —
         
         
            sodbo Splošnega sodišča z dne 5. februarja 2018 v zadevi T-216/15, Dôvera zdravotná poisťovňa a.s/Evropska komisija, s katero je Splošno sodišče ugodilo tožbi družbe Dôvera zdravotná poisťovňa a s., razveljavi;
         
      
            —
         
         
            tožbo družbe Dôvera zdravotná poisťovňa a s. zavrne kot neutemeljeno in
         
      
            —
         
         
            družbi Dôvera zdravotná poisťovňa a.s. in Union zdravotná poisťovňa a.s. naloži plačilo stroškov postopka.
         
      Podredno, če bo Sodišče menilo, da nima dovolj informacij, da bi lahko dokončno odločilo o sporu, Slovaška republika Sodišču predlaga, naj:
   
            —
         
         
            sodbo Splošnega sodišča z dne 5. februarja 2018 v zadevi T-216/15, Dôvera zdravotná poisťovňa a.s/Evropska komisija, s katero je Splošno sodišče ugodilo tožbi družbe Dôvera zdravotná poisťovňa a s., razveljavi;
         
      
            —
         
         
            zadevo vrne v razsojanje Splošnemu sodišču, da to odloči o sporu, in
         
      
            —
         
         
            odločitev o stroških pridrži.
         
      
      Pritožbeni razlogi in bistvene trditve
   
   Slovaška republika v utemeljitev pritožbe navaja štiri pritožbene razloge, ki utemeljujejo razveljavitev izpodbijane sodbe Splošnega sodišča:
   
            1.
         
         
            V okviru prvega pritožbenega razloga Slovaška republika trdi, da je Splošno sodišče v izpodbijani sodbi prekoračilo svoje pristojnosti glede sodnega nadzora nad odločbami Evropske komisije na področju državnih pomoči. Ustaljena sodna praksa Sodišča Evropske unije v zvezi s tem je jasna in po mnenju Slovaške republike v tem primeru ni bila upoštevana. Slovaška republika zatrjuje, da Splošno sodišče v izpodbijani sodbi ni spoštovalo široke diskrecijske pravice Evropske komisije pri zapletenih gospodarskih presojah in ni dokazalo obstoja očitno napačne presoje Evropske komisije, temveč je presojo Komisije zgolj nadomestilo s svojo, in sicer s popolnoma nasprotno vsebino, s čimer je prekoračilo svojo pristojnost glede nadzora.
         
      
            2.
         
         
            V okviru drugega pritožbenega razloga Slovaška republika trdi, da je Splošno sodišče v izpodbijani sodbi z dveh vidikov izkrivilo dokaze, ki so mu bili predloženi, ker naj bi prišlo do povsem napačne ugotovitve dejanskega stanja, pri čemer naj bi te napake jasno izhajale iz dokumentov v spisu. Navajano izkrivljanje dokazov se po eni strani nanaša na element dobička, po drugi pa na element konkurence v slovaškem sistemu obveznega zdravstvenega zavarovanja.
         
      
            3.
         
         
            Slovaška republika v okviru tretjega pritožbenega razloga trdi, da je Splošno sodišče napačno uporabilo pravo pri pravni opredelitvi slovaškega sistema obveznega zdravstvenega zavarovanja, s čimer je kršilo člen 107(1) PDEU in načelo pravne varnosti. Izpodbijana sodba naj ne bi bila združljiva s prejšnjo sodno prakso Sodišča v zvezi s sistemi socialne varnosti. Natančneje, Splošno sodišče (i) naj bi odločilo v nasprotju s tem, kar je Sodišče odločilo v prejšnjih sodbah v podobnih zadevah; (ii) naj bi odločilo enako kot je Sodišče odločilo v prejšnjih sodbah v drugačnih zadevah in (iii) naj ne bi spoštovalo načela, izoblikovanega v pretekli sodni praksi Sodišča, v skladu s katerim je opredelitev nekega sistema socialne varnosti odvisna od njegovih prevladujočih značilnosti.
         
      
            4.
         
         
            Slovaška republika v okviru četrtega pritožbenega razloga nazadnje zatrjuje, da je v obrazložitvi izpodbijane sodbe več napak, zaradi katerih naj bi bilo utemeljeno, da Sodišče to sodbo razveljavi. Natančneje, (i) Splošno sodišče naj nekaterih svojih ugotovitev in pristopov (ki so bili ključnega pomena) sploh ne bi pojasnilo; (ii) obrazložitev izpodbijane sodbe naj bi bila z več vidikov nedosledna in Splošno sodišče naj bi podalo protislovno obrazložitev ter (iii) Splošno sodišče naj v obrazložitvi izpodbijane sodbe ne bi upoštevalo trditev Komisije in Slovaške republike. Splošno sodišče naj bi zato kršilo obveznost obrazložitve, ki izhaja iz člena 36 v povezavi s členom 53, prvi odstavek, Statuta Sodišča Evropske unije.